OpenLLM-France/wikimedia huggingface dataset:
# Umberto Barberis

Umberto Barberis (Sion, 5 de juny de 1952) és un exfutbolista suís de la dècada de 1970.
Fou 54 cops internacional amb la selecció suïssa.
Pel que fa a clubs, defensà els colors de FC Sion, Grasshopper Zürich, Servette FC I AS Monaco.
Un cop retirat fou destacat entrenador.

## Palmarès

* Lliga suïssa de futbol: 1979, 1985
* Copa suïssa de futbol: 1974, 1978, 1979, 1984
* Copa de la Lliga suïssa de futbol: : 1975, 1977, 1979, 1980
* Coppa delle Alpi: 1976, 1978 1983
* Ligue 1: 1982
* Coupe de France: 1980

## Referències

* ↑ Record of Appearances for Switzerland
* ↑ foreign players of the year in France on rsssf
* ↑ Umberto Barberis a National-Football-Teams.com (anglès)
* ↑ Profile a a.s.monaco.free.fr
* ↑ Swiss Players in France RSSSF
* ↑ Sions Trainer-Duo entmachtet
# Ye Huanming

Ye Huanming (xinès: 叶焕明) (Dongguan, 6 d'agost de 1965) és un aixecador de peses xinès, ja retirat, que va competir durant la dècada de 1980.
El 1988 va prendre part en els Jocs Olímpics d'Estiu de Seül, on va guanyar la medalla de bronze del pes ploma del programa d'halterofília.

## Referències

* ↑ «Olympedia – Ye Huanming». [Consulta: 11 juny 2024].
* ↑ «Huanming Ye, Top Olympic Lifters of the 20th Century @ Lift Up». [Consulta: 11 juny 2024].
# Carlos Ariel López Chimino

Carlos Ariel López Chimino (San Juan de la Frontera, 13 de març de 1977) és un jugador d'hoquei sobre patins argentí.
S'inicià en l'hoquei patins a les categories infantils de la Unión Vecinal de Trinidad, equip de la seva ciutat natal. L'any 1997 fitxà pel Hockey Club Liceo de la Corunya. La seva darrera temporada al club gallec (2003/04) registrà unes estadístiques esplèndides, arribant a convertir-se en el màxim golejador de la Lliga amb 30 gols en 33 partits. A la temporada 2004/05 fitxà pel FC Barcelona, sent aquesta l'única incorporació d'aquell any a l'equip.
A nivell individual té un digne palmarès amb premis com l'Olímpia de Plata de 2000, guardó que s'atorga en diverses disciplines a l'esportista més destacat de l'any a l'Argentina.

## Palmarès
### UV Trinidad

* 1 Lliga nacional (1995)
* 1 Campionat Sud-americà (1997)

### HC Liceo

* 1 Copa d'Europa (2002/03)
* 1 Copa Continental (2002/03)
* 1 Copa Intercontinental (2004)
* 1 Copa de la CERS (1998/99)
* 1 Copa del Rei / Copa espanyola (2004)

### FC Barcelona

* 4 Copes d'Europa (2004/05, 2006/07, 2007/08, 2009/10)
* 5 Copes Continentals (2003/04, 2004/05, 2005/06, 2006/07, 2007/08)
* 2 Copes Intercontinentals (2006, 2008)
* 1 Copa de la CERS (2005/06)
* 3 Supercopes espanyoles (2003/04, 2004/05, 2006/07)
* 6 OK Lligues / Lligues espanyoles (2004/05, 2005/06, 2006/07, 2007/08, 2008/09, 2009/10)
* 3 Copes del Rei / Copes espanyoles (2005, 2007, 2011)

### SL Benfica

* 1 Copa Continental (2013/2014)
* 1 Copa d'Europa (2012/13)
* 1 Copa Intercontinental (2013)
* 2 Lligues portugueses (2011/12, 2014/15)
* 2 Copes portugueses (2013/14, 2014/15)

### Selecció argentina

* 1 Campionat del Món "A" (1999)
* 1 Campionat Panamericà (1995)

## Referències

* ↑ «Carlos Ariel López Chimino». FCBarcelona.cat. Arxivat de l'original el 6 desembre 2008. [Consulta: 31 desembre 2021].

## Enllaços externs

* Perfil al web del FC Barcelona Arxivat 2008-12-06 a Wayback Machine.
# Óðr

Óðr o Od és el marit de Freyja en la mitologia nòrdica. Encara que el significat mitològic precís és incert, la paraula en si vol dir "" enginy, ànima "i és usada en compostos per dir" poder ferotge, energia". Snorri Sturluson el descriu d'aquesta manera en el seu Edda prosaica:
| « | Freyja és nascuda d'allò més gentil (al costat de Frigg): està casada amb un home anomenat Óðr. La seva filla és Hnoss: ella és tan bonica, que aquelles coses que són belles i precioses són anomenades hnossir. Óðr marxava en llargs viatges, i Freyja el plorava, i les llàgrimes eren or vermell. Freyja té molts noms, i aquesta és la causa: es va donar a si mateixa diversos noms, quan va sortir entre els estranys buscant Óðr: es la flama Mardöll i Hörn, Gefn, SYR. | » |
| — Traducció de Brodeur |||
Molts han remarcat que Freyja i Frigg eren gairebé dues versions d'una mateixa deessa. A més, Óðr era un dels noms d'Odin, i aquest últim era espòs de Frigg. També Odin s'anava sovint a llargs viatges sota diferents noms. No és improbable que aquest extracte descrigui la relació entre Frigg i Odín.
# Neuromàntic

Neuromàntic (originalment en anglès Neuromancer), publicada el 1984, és la primera novel·la de William Gibson. És considerada com la primera novel·la ciberpunk i a més és on apareix per primer cop el terme ciberespai. Va ser publicada en català el 1988 per Edicions Pleniluni, d'Alella, a la col·lecció "2001".
El 1984 Neuromàntic va guanyar els premis Nebula i Philip K. Dick Award i va ser nominada al British Science Fiction Association Award. El 1985 va guanyar el premi Hugo i va quedar en tercer lloc al John W. Campbell Memorial Award.
Es plantejà fer un videojoc sobre la novel·la cap al 2013.

## Argument

En un futur proper en què la realitat virtual és una cosa comuna i el món és dominat per les grans corporacions, Mut d'Hivern, una intel·ligència artificial, contracta un grup de gent per a ajudar-la a transformar-se en la suma de tota la informació de la xarxa i anar a trobar a d'altres de la seva espècie.
Narra les peripècies d'un furoner obligat a entrar en diversos sistemes. D'un cartutx de memòria recupera la consciència d'un antic furoner ja mort, i junts miren de tirar endavant, tant en el món físic com en el cibermón. És clarament una font d'inspiració per a obres com "Matrix", on hi ha realitats alternatives i control de la informació.

## Referències

* ↑ ISBN 84-85752-41-4
* ↑ ISBN 0006480411
* ↑ «Edicions Pleniluni: Una mirada a la literatura fantàstica en català» (en cataà), 11-05-2019. [Consulta: agost 2021].
* ↑ https://www.worldswithoutend.com/books_year_index.asp?Year=1984
* ↑ https://www.worldswithoutend.com/books_year_index.asp?Year=1985
* ↑ «Timothy Leary Plans a Neuromancer Video Game, with Art by Keith Haring, Music by Devo & Cameos by David Byrne». Open Culture, 13-11-2013 [Consulta: 23 juliol 2015].
# Lloro tumultuós

El lloro tumultuós (Pionus tumultuosus) és una espècie d'ocell de la família dels psitàcids que habita normalment a prop de l'aigua, a la selva humida de muntanya del centre del Perú i Bolívia. Sovint considerat coespecífic de Pionus seniloides.
# Umba

Umba - Умба (rus) és un possiólok rus a l'óblast de Múrmansk, a la península de Kola, a la desembocadura del riu Umba al golf de Kandalakxa, a la mar Blanca. El poble d'Umba és el més antic de la península, atès que hi ha fonts escrites que el daten del 1466. Poblat pels pomors, pertanyia al monestir Solovetski. El poble es compon de cases de fusta a la riba dreta, mentre que la part més moderna es construí a partir dels anys 1960 a la riba esquerra.
# Zhang Xiangxiang

Zhang Xiangxiang (en xinès tradicional: 张湘祥, pinyin: Zhāng Xiāngxiáng) (Longyan, República Popular de la Xina 1983) és un aixecador xinès, guanyador de dues medalles olímpiques.

## Biografia

Va néixer el 16 de juliol de 1983 a la ciutat de Longyan, població situada a la província de Fujian (República Popular de la Xina).

## Carrera esportiva

Va participar, als 17 anys, en els Jocs Olímpics d'Estiu de 2000 realitzats a Sydney (Austràlia), on va aconseguir guanyar la medalla de bronze en la prova masculina de pes gall (-56 kg.). Absent dels Jocs Olímpics d'estiu de 2004 realitzats a Atenes (Grècia), va participar en els Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla d'or en la prova de pes ploma (-62 kg.).
Al llarg de la seva carrera ha guanyat una medalla en el Campionat del Món d'halterofília.

## Referències

* 1 2 3 4 «Zhang Xiangxiang» (en anglès). www.sports-reference.com. Arxivat de l'original el 2009-05-03. [Consulta: 4 juny 2015].
# Carlos Arroyo Ayala

Carlos Arroyo Ayala (Madrid, 16 de febrer de 1966) és un exfutbolista espanyol, que ocupava plaça de migcampista. Era conegut com el Príncep d'Alcorcón.
Arroyo va donar les seues primeres passes al AD Alcorcón, un equip regional madrileny. El seu bon joc va cridar l'atenció dels representants valencianistes, que el van incorporar al filial valencianista, el CE Mestalla.
El 1984 debuta al primer equip del València CF, club on es mantindria fins al 1996. En tots aquests anys, el madrileny seria el principal recanvi dels successius entrenadors, i de fet, tot i jugar-ne més de 20 partits de lliga per temporada, no solia sobrepassar la meitat d'aquests els 90 minuts sobre el terreny de joc. La seua renda golejadora també era acceptable per a la seua posició.
El 1996 deixa el València i marxa al Vila-real CF, en aquella època a Segona Divisió. Amb els groguets hi disputa dues campanyes, la segona marcada per l'ascens històric a la màxima divisió. Entre el 1996 i el 1998, Arroyo va refermar la seua fama de recanvi: de 40 partits disputats, només va començar-ne 3.

## Referències

* 1 2 3 «Alcorcón, el origen del Príncipe Arroyo». LEVANTE-EMV, 14-01-2021. [Consulta: 27 setembre 2022].
* ↑ «El doctorado de Carlos Arroyo». Las Provincias, 13-10-2017. [Consulta: 27 setembre 2022].
# Zimóvie

Zimóvie (en rus: Зимовье) és un poble (un possiólok) del krai de Khabàrovsk, a Rússia, que el 2012 tenia 79 habitants. Pertany al districte rural de Verkhnebureïnski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Yellville

Yellville és una població dels Estats Units a l'estat d'Arkansas. Segons el cens del 2000 tenia 1.312 habitants.

## Demografia

Segons el cens del 2000, Yellville tenia 1.312 habitants, 535 habitatges, i 356 famílies. La densitat de població era de 199,4 habitants/km².
Dels 535 habitatges en un 30,7% hi vivien nens de menys de 18 anys, en un 48,8% hi vivien parelles casades, en un 15% dones solteres, i en un 33,3% no eren unitats familiars. En el 30,3% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,84.
Per edats la població es repartia de la següent manera: un 24,2% tenia menys de 18 anys, un 9% entre 18 i 24, un 22,3% entre 25 i 44, un 22,3% de 45 a 60 i un 22,3% 65 anys o més.
L'edat mediana era de 41 anys. Per cada 100 dones de 18 o més anys hi havia 79,6 homes.
La renda mediana per habitatge era de 26.250 $ i la renda mediana per família de 31.793 $. Els homes tenien una renda mediana de 26.000 $ mentre que les dones 18.056 $. La renda per capita de la població era de 12.618 $. Entorn del 13,2% de les famílies i el 17,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yellville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Yellville». American Fact Finder. Oficina del Cens dels Estats Units, 12-01-2010.
# Treene

El Treene (baix alemany: Treen, danès: Trenen) és un riu a Slesvig-Holstein (Alemanya). És l'afluent més llarg de l'Eider. Neix al llac de Tress-see a Gross-solt i desemboca a l'Eider a Friedrichstadt. Fins a la construcció de la resclosa antimarejada de l'Eidersperrwerk a l'embocadura de l'Eider al mar del Nord, el curs inferior del riu era sotmès al moviment de la marea.
A l'edat mitjana, el riu, junts amb el Dannevirke tenia un paper important en la defensa dels danesos contra les invasions saxones i els eslaves. Fins a les colonitzacions dels temps moderns, la part occidental també fa formar la frontera lingüística entre el danès i el baix alemany. També formava una ruta comercial important. Avui el riu és navegable per a embarcacions esportius fins a Schwabstedt i enllà per a canoes i així un objectiu predilecte per a passejos a canoa organitzats o llibres, per un dia o més. El curs superior és interessant per a la pesca esportiua. Antigament el riu es deia Treia, una composició de dos mots danesos træ (bosc) i aa (riu), significa doncs riu al bosc. A poc a poc el nom del poble to der Treia (baix alemany per a «a prop del Treia») va prendre el nom de Treia i el nom del riu va canviar-se en Treene.

## Afluents

* Jerrisbek
** Jörlau
* Bollingstedter Au
* Jübek
* Krummbek
* Rosacker Au
* Rheider Au
* El llac Tress-see
* Port esportiu al Treene a Friedrichstadt
* El riu a prop de Schwabstedt el 1895
* El riu a prop de Hollingstedt

## Referències

* ↑ «Treene». Gran Enciclopèdia Catalana. Barcelona: Grup Enciclopèdia Catalana.
* ↑ Mapa per turisme fluvial: Wassersport-Wanderkarte WW1 - Deutschland-Nordwest, Uelzen, Edicions Jübermann,2006
* ↑ Mapa al web de l'Angelsportverein Schleswig

## Bibliografia

* Stolz, Christian; Nass, Daniel; Fülling, Alexander «Process – response systems on the floodplains of lowland rivers: Results from the Treene River in the northernmost part of Germany concerning human impact and carbon budgeting» (en anglès). Zeitschrift für Geomorphologie, N.F. 60, Suppl. 1, 2016, pàg. 49-77.
# Luis Bermejo

Luis Bermejo és el nom dels següents personatges:
* Luis Bermejo Prieto (n. 1969), actor espanyol format a l'escola de Cristina Rota
* Luis Bermejo Rojo (1931-2015), dibuixant de còmics espanyol
* Luis Bermejo Vida (1880-1941), químic i polític espanyol, alcalde de València, governador civil i rector de la Universitat Complutense de Madrid
# Uqabuwa

Uqabuwa va ser una antiga ciutat de Mesopotàmia de situació encara discutida, suposadament al nord de l'alt Tigris, i al nord d'Ilansura, en un afluent del Tigris. Apareix esmentada al segle xviii aC. Es creu que es podria identificar amb la població anomenada Aqba o Oqba en siríac, i Akbas o Okbas en grec, a 20 km a l'est de Martiriòpolis (moderna Silvan).
Dumumahlil, cap d'un grup ètnic desconegut, suposadament caníbal, aliat als hitites i que havia estat rebutjat a Urshu, va atacar la ciutat en temps del rei hitita Hattusilis I (1650 aC-1620 aC). Segons els texts conservats, dues ciutats van anar en ajut d'Uqabuwa: Suda i Zu(...). Aquesta Zu(?) de la qual el nom complet no es pot llegir, era segurament Zu-ur-ra (grafiat com Surra) al massís de Tur Abidin.
Pel que sembla, Dumumahlil, havia exterminat les forces de Zuppa. Tots els seus homes van ser capturats per aquesta gent que se'ls va menjar; només el mateix Zuppa va aconseguir fugir, i fins i tot la seva mare, Ama o Sila, va ser capturada i se la van menjar igualment. Després d'atacar Uqabuwa, el territori va passar a mans dels hitites.

## Referències

* ↑ Bernabé, Alberto (ed.). Historia y leyes de los hititas: textos del Imperio Antiguo. Tres Cantos: Akal, 2000, p. 129. ISBN 8446011239.

## Bibliografia

Mari in retrospect: fifty years of Mari and Mari studies, per Gordon Douglas Young
# Bularung Sar

El Bularung Sar és una muntanya de l'Hispar Muztagh, una serralada secundària del gran massís del Karakoram, al Pakistan. S'eleva fins als 7.134 msnm i es troba entre el Trivor, a l'oest, i el Distaghil Sar, a l'est. Al vessant nord hi ha la glacera de Momhil, mentre al sud hi ha la glacera de Kunyang.
La primera ascensió documentada es va produir al juliol de 1990 per una expedició suïssa. El 25 de juliol Thierry Bionda, Christian Meillard i Gérard Vouga den Gipfel van arribar al cim. El 27 de juliol eren Jacques Aymon, Vincent von Kaenel i Lothar Matter els que l'aconseguien, i el 28 Juli Heinz Hügli, Carole Milz i Jean-Jacques Sauvain.

## Referències

* ↑ «Bularung Sar, Pakistan». peakbagger.com [Consulta: 11 novembre 2016].
* 1 2 3 Alain Vaucher. «Asia, Pakistan, Bularung Sar, Hispar Mustagh». American Alpine Journal, 1991, vol. 33.
* ↑ Bularung Sar First Ascent
# Víctor Siurana i Zaragoza

Víctor Siurana i Zaragoza (Lleida, 1945 - Barcelona, 26 de novembre de 1993) fou un professor universitari, doctor en Filosofia i Lletres i catedràtic de Lingüística General per la Universitat de Barcelona.
Siurana fou un dels principals impulsors de la creació de la Universitat de Lleida, a la qual va dedicar els últims 20 anys de la seva vida, primer com a degà de la Facultat de Lletres, entre 1975 i 1983, i després com a rector de l'Estudi General. Fou el germà de l'alcalde Antoni Siurana i de l'activista feminista Elvira Siurana.

## Bibliografia

* Universitat i ciutat: tot recordant Víctor Siurana (1945-1993). Lleida: Pagès Editors. ISBN 978-84-9975-826-8

## Referències

* ↑ «Victor Siurana catedrático de linguística». El País [Madrid], 29-11-1993. ISSN: 1134-6582.
* ↑ «El llegat de Víctor Siurana a la UdL, en un congrés internacional», 24-11-2014. [Consulta: 8 desembre 2019].
* ↑ «La tesi i els principals articles de Víctor Siurana, en un llibre d'homenatge». Segre, 22-11-2017. [Consulta: 8 desembre 2019].
# Carpel

El carpel (del grec karpos, fruit) és l'òrgan femeni bàsic de la flor.
Un pistil pot estar constituït per un sol carpel (monocarpel·lar o unicarpel·lar) o diversos (pluricarpel·lar o policarpel·lar). Quan estan soldats se'ls anomena sincàrpics i quan no ho estan es diu que són apocàrpics i aleshores cada carpel forma un ovari independent
En les gimnospermes el carpel és obert. En les angiospermes és una fulla que s'ha doblegat pel nervi mitjà i s'ha soldat per les vores per tal de formar un òrgan en forma de matràs, on el ventre correspon a l'ovari, el coll a l'estil i els llavis a l'estigma.

## Vegeu també

* Gineceu
# Émile Thollembeek

Émile Thollembeek (Denderwindeke, Ninove, 31 de gener de 1895 - Gant, 7 de juny de 1969) va ser un ciclista belga, professional entre 1921 i 1934.

## Palmarès

* 1923
** 1r a la Grote Scheldeprijs
* 1926
** 1r als Sis dies de Gant (amb César Debaets)
* 1932
** Campió de Bèlgica en Mig Fons

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Zovax

Zovax és un gènere d'arnes de la família Crambidae.

## Taxonomia

* Zovax vangoghi Bleszynski, 1965
* Zovax venus Bassi, 2013
* Zovax whiteheadii (E. Wollaston, 1879)

## Referències

* ↑ «GlobIZ search». Global Information System on Pyraloidea. [Consulta: 2 febrer 2019].

## Enllaços externs

* "Zovax Bleszynski, 1962". Butterflies and Moths of the World. Natural History Museum, Londres.
# Ni no Kuni: Wrath of the White Witch

Ni no Kuni: Wrath of the White Witch és un videojoc de rol desenvolupat per l'estudi japonès Level-5 i amb la col·laboració d'Studio Ghibli. Es posà a la venda per PlayStation 3 al novembre de 2011 i va arribar a Occident a principis de 2013. Al setembre de 2019 es publicà per Nintendo Switch i remasteritzat per PlayStation 4. Aquest videojoc és una versió millorada del títol Ni no Kuni: Dominion of the Dark Djinn, publicat per Nintendo DS al desembre de 2010.
Rebé crítiques molt positives generalitzades en totes les plataformes. Aquestes destacaren principalment el seu apartat artístic, la banda sonora i la jugabilitat. En la seva versió de PlayStation 3 obtingué un 85 de la premsa especialitzada i un 8,7 dels jugadors al portal Metacritic.

## Referències

* ↑ «Ni no Kuni: Wrath of the White Witch» (en anglès). [Consulta: 31 desembre 2019].
# Loganville (Pennsilvània)

Loganville és una població dels Estats Units a l'estat de Pennsilvània. Segons el cens del 2000 tenia 908 habitants.

## Demografia

Segons el cens del 2000, Loganville tenia 908 habitants, 361 habitatges, i 258 famílies. La densitat de població era de 354,1 habitants/km².
Dels 361 habitatges en un 33,5% hi vivien nens de menys de 18 anys, en un 61,5% hi vivien parelles casades, en un 6,4% dones solteres, i en un 28,5% no eren unitats familiars. En el 23,8% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,1% tenia menys de 18 anys, un 7% entre 18 i 24, un 27,8% entre 25 i 44, un 23,5% de 45 a 60 i un 15,6% 65 anys o més.
L'edat mediana era de 37 anys. Per cada 100 dones de 18 o més anys hi havia 88 homes.
La renda mediana per habitatge era de 37.857 $ i la renda mediana per família de 47.266 $. Els homes tenien una renda mediana de 35.875 $ mentre que les dones 22.438 $. La renda per capita de la població era de 18.101 $. Entorn del 3,9% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Loganville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Loganville». American Fact Finder. Oficina del Cens dels Estats Units, 12-01-2010.
# Universidade do Estado de Minas Gerais

La Universitat Estatal de Minas Gerais (Universidade do Estado de Minas Gerais, UEMG) és una institució pública d'educació superior al Brasil, amb seu a la ciutat de Belo Horizonte, Minas Gerais.
Els seus orígens es relacionen amb l'Escola Normal Modelo del 1906 i l'Escola de Aperfeiçoamento del 1928.
En l'actualitat, la universitat compta amb 17 cursos de pregrau, ofereix 465 places per al tercer grau, amb una mitjana de 15,85 candidats per escó.

## Referències

* 1 2 Bandeira, Daniela Perri; Silva, Santuza Amorim da; Machado, Eliana Gomes Silva. Educação e Linguagem: Culturas Plurais, Leituras e Tecnologias na Construção dos Saberes (en portuguès brasiler). Editora Appris, 2020-04-29. ISBN 978-85-473-4460-3.
# Calvitero

El Calvitero o El Torreón del Calvitero és una muntanya a l'oest d'Espanya entre les províncies de Cáceres (Extremadura), Àvila i Salamanca (Castella i Lleó). Constitueix la muntanya més alta d'Extremadura. Forma part de la Sierra de Béjar (o de Candelario), al sistema Central. Està constituïda per roques granítiques elevades per l'orogènia alpina durant l'era terciària.
# Carpeneto

Carpeneto és un municipi situat al territori de la província d'Alessandria, a la regió del Piemont, (Itàlia).
Limita amb els municipis de Montaldo Bormida, Ovada, Predosa, Rocca Grimalda, Sezzadio, Trisobbio i Acqui Terme.
Pertanyen al municipi les frazioni de Cascina Vecchia i Madonna della Villa.

## Enllaços externs

* Ajuntament de Carpeneto Arxivat 2010-09-05 a Wayback Machine.
* Guia turística de Carpeneto
# Émile Veinante

Émile Veinante (Metz, 12 de juny de 1907 - Dury (Somme), 18 de novembre de 1983) fou un futbolista francès de la dècada de 1930.
Fou 24 cops internacional amb la selecció francesa de futbol, amb la qual disputà els Mundials de 1930, 1934 i 1938. Pel que fa a clubs, defensà els colors del FC Metz, quan el club pertanyia a territori alemany. El 1929 fitxà pel Racing Club de Paris, on jugà fins 1940, i guanyà la lliga i la copa l'any 1936.
Durant les dècades de 1940 i 1950 fou entrenador de diversos clubs francesos com RC Paris, Racing Club de Strasbourg, OGC Nice, FC Metz o FC Nantes.

## Referències

* 1 2 3 Perfil a la Federació Francesa de Futbol
* ↑ France - Trainers of First and Second Division Clubs